13. ΝΟΜΟΘΕΤ. ΔΙΑΤΑΓΜΑ υπ’ αριθ. 142 της 1/1 Νοεμ. 1974   (ΦΕΚ Α΄ 318)  Περί λογισμού εις το διπλάσιον του χρόνου υπηρεσίας του διανυθέντος εις ενίας υπηρεσίας υπό οργάνων των Σωμάτων Χωροφυλακής, Αστυνομίας Πόλεων και Πυροσβεστικού. Οι κατωτέρω διατάξεις του άνω νόμου κωδικοποιήθηκαν από το Π.Δ. 1041/1979, ΦΕΚ Α΄ 292, (τόμ. 29 σελ. 90,657).  Άρθρ.1.-1.Ο χρόνος υπηρεσίας ο διανυθείς εις τας εν άρθρ. 3 του παρόντος, Αστυνομικάς και Πυροσβεστικάς Υπηρεσίας από 1 Νοεμ. 1949 και εντεύθεν υπό των μονίμων εν ενεργεία οργάνων των Σωμάτων Χωροφυλακής, Αστυνομίας Πόλεων και Πυροσβεστικού λογίζεται ηυξημένος εις το διπλάσιον και ως τοιούτος πραγματικής συνταξίμου υπηρεσίας. 2.Ο διπλασιασμός του χρόνου του διανυθέντος εις τας εν άρθρ. 3 του παρόντος υπηρεσίας δεν δύναται να υπερβή τα 5 έτη εν συνόλω. 3.Ο χρόνος υπηρεσίας ενός εκάστου εις τας ανωτέρω υπηρεσίας, ως και τα χρονικά διαστήματα της κατ’ αυτόν χορηγηθείσης κανονικής ή αναρρωτικής αδείας και της διανυθείσης, εν νοσηλεία υπηρεσίας, βεβαιούται παρά της αρμοδίας δι’ έκαστον Σώμα υπηρεσίας. 4.Ο ανωτέρω διπλασιασμός δεν ισχύει εφ’ όσον η έξοδος εκ της υπηρεσίας γίνεται τη αιτήσει του ενδιαφερομένου προ της συμπληρώσεως 25ετούς πραγματικής υπηρεσίας. 5.Δια τους προσμετρούντας διπλάσιον χρόνον, κατ’ εφαρμογήν ετέρων διατάξεων, δεν προσμετρείται ο αυτός χρόνος εις υπηρεσίας, περί ων το άρθρ. 3 τούτου. Άρθρ.2.-1.Ως χρόνος υπηρεσίας, θεωρείται ο χρόνος καθ’ όν ο ανήκων εις τα Σώματα Χωροφυλακής, Αστυνομίας Πόλεων και Πυροσβεστικού τοποθετηθείς εις Υπηρεσίας, περί ων το άρθρ. 3 του παρόντος, ή αποσπασθείς εις τοιαύτας δια χρονικόν διάστημα μείζον των 30 ημερών, ασκεί πραγματικώς τα καθήκοντά του εν αυταίς. 2.Χρόνος κανονικής αδείας ενός μηνός και νοσηλείας ή αναρρωτικής αδείας ενός εισέτι μηνός κατ’ έτος, θεωρείται ως χρόνος υπηρεσίας, δια την εφαρμογήν του παρόντος. Άρθρ.3.-Ως χρόνος υπηρεσίας δια την εφαρμογήν του άρθρ. 1 λογίζεται ο διανυθείς εις τας ακολούθους υπηρεσίας κατά το χρονικόν διάστημα από 1 Νοεμ. 1949 και μέχρι της παρόδου πέντε ετών από της ισχύος του παρόντος. α)Εις Αστυνομικά Τμήματα και τας εξ αυτών εξαρτωμένας υπηρεσίας. Κατώτερα ΄Οργανα Σωμάτων Ασφαλείας 4.Α.ζ.13-14   688 β)Εις Αστυνομικού Σταθμούς. γ)Εις Υποδιοικήσεις Χωροφυλακής και τας εξ αυτων εξαρτωμένας υπηρεσίας. δ)Εις τας Υπηρεσίας Αμέσου Δράσεως Αστυνομίας Πόλεων. ε)Εις τας Υπηρεσίας Αμέσου Επεμβάσεως Χωροφυλακής. ς)Εις τας Υποδιευθύνσεις Μηχανοκινήτου και τα Τμήματα Μηχανοκινήτου Αστυνομίας Πόλεων. ζ)Εις τα Μηχανοκίνητα Τμήματα Χωροφυλακής. η)Εις τας Υποδιευθύνσεις Ασφαλείας και τας εξ’ αυτών εξαρτωμένας Υπηρεσίας. θ)Εις τας Υπηρεσίας Ασφαλείας Υψηλών Προσώπων. ι)Εις τα Τμήματα Ασφαλείας και τας εξ αυτών εξαρτωμένας Υπηρεσίας. ια)Εις τας Υπηρεσίας Τροχαίας (Υποδιευθύνσεις, Τμήματα, Σταθμούς). ιβ)Εις Πυροσβεστικούς Σταθμούς Πόλεων. ιγ)Εις Πυροσβεστικάς Υπηρεσίας Πόλεων εις ας δεν λειτουργεί Διοίκησις Πυροσβεστικής Υπηρεσίας. ιδ)Εις Λιμενικούς Πυροσβεστικούς Σταθμούς. ιε)Εις Πυροσβεστικούς Σταθμούς Αεροδρομίων. «ιστ)στις παραγωγικές σχολές Ρόδου και Κρήτης (εκπαιδευτικό προσωπικό), ιζ)στη Διεύθυνση Εγκληματολογικών Υπηρεσιών, ιη)αλλοδαπών, ιθ)Μεταγωγών και Φρούρησης Φυλακών και Σωφρονιστικών Καταστημάτων». Οι μέσα σε «..» περ. ιστ έως και ιθ προστέθηκαν από την παρ. 2 άρθρ. 7 Νόμ. 2592/17/18 Μαρτ. 1998 (ΦΕΚ Α΄ 57), Τόμ. 29 σελ. 90,898. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.